PASKAIDROJUMA RAKSTS
Kuldīgas novada domes saistošajiem noteikumiem Nr. ___/2026
“Transporta izdevumu kompensēšanas kārtība
Kuldīgas novada pašvaldības izglītības iestāžu pedagogiem”

	1. Mērķis un nepieciešamības pamatojums
	1.1. Saistošo noteikumu izdošanas mērķis: 
Izpildīt Izglītības likuma 17. panta trešās daļas 21.1 punktā noteikto, ka pašvaldībām jānosaka kārtība un apmērs, kādā pašvaldības padotībā esošo izglītības iestāžu pedagogiem kompensē transporta izdevumus, kā arī nosacījumus šo kompensāciju piešķiršanai.
1.2. Problēmas raksturojums, kuras risināšanai nepieciešami saistošie noteikumi:
Noteikt kārtību un apmēru, kādā pašvaldības padotībā esošo izglītības iestāžu pedagogiem kompensē transporta izdevumus, kā arī nosacījumus šo kompensāciju piešķiršanai.
1.3. Pastāvošais tiesiskais regulējums, tā būtības skaidrojums un pastāvošā tiesiskā regulējuma nepilnību raksturojums:
Šobrīd Kuldīgas novada pašvaldībā nav saistošie noteikumi par pašvaldības padotībā esošo izglītības iestāžu pedagogu transporta izdevumu kompensēšanu. 
1.4. Ja norādītās problēmas risināšanai nav tiesiskā regulējuma, tad skaidro, kādas sekas rada tiesiskā regulējuma neesamība:
Šobrīd transporta izdevumi pašvaldības padotībā esošo izglītības iestāžu pedagogiem netiek kompensēti.
1.5. Iespējamo alternatīvu, kas neparedz tiesiskā regulējuma izstrādi, raksturojums, to ieviešanas trūkumi un priekšrocības:
Alternatīvu nav.

	2. Fiskālā ietekme uz pašvaldības budžetu
	2.1. Saistošo noteikumu īstenošanas fiskālās ietekmes prognoze uz pašvaldības budžetu, iekļaujot attiecīgus aprēķinus:
Saistošo noteikumu īstenošana radīs papildu ietekmi uz pašvaldības budžetu, tā kā sabiedriskā transporta izdevumus (izņemot taksometru) kompensēs 100 % apmērā no faktiskajām izmaksām, bet ne vairāk kā 100 euro mēnesī par nokļūšanu vienu reizi dienā vienā maršrutā no dzīvesvietas līdz izglītības iestādei, kurā pedagogs nodrošina izglītības procesa norisi, un atpakaļ, ja viņa dzīvesvieta atrodas vairāk nekā 50 kilometru attālumā no izglītības iestādes. Personīgā transporta izdevumus kompensē par attālumu virs 50 kilometriem, ja attālums no dzīvesvietas līdz izglītības iestādei ir vismaz 50 kilometri. Saistošajos noteikumos paredzēto transporta izdevumu kompensāciju varētu saņemt ap 20 pedagogiem, tādējādi radot ietekmi ap 18 000 euro gadā.
2.1.1. samazina vai palielina ieņēmumu daļu: 
Pašvaldības budžeta ieņēmumu daļa nemainīsies.
2.1.2. samazina vai palielina izdevumu daļu:
Pašvaldības budžeta izdevumu daļa palielināsies, ņemot nepieciešamību kompensēt transporta izdevumus pedagogiem.
2.1.3. ietekme uz citām pozīcijām budžeta ieņēmumu vai izdevumu daļā: 
Nav. 
2.2. Informācija par nepieciešamajiem resursiem sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu saistošo noteikumu izpildi:
Nav nepieciešami resursi jaunu institūciju vai darba vietu veidošanai.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci

	3.1. Sociālā ietekme – ietekme uz cilvēku dzīvesveidu, kultūru, labsajūtu, sabiedrību kopumā, kā arī ietekme uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām personu ar invaliditāti vienlīdzīgām iespējām un tiesībām, uz dzimumu līdztiesību:
Saistošie noteikumi kopumā vērtējami sociāli pozitīvi, jo tie veicina pedagogu dzīves kvalitātes uzlabošanos, sociālo drošību un labklājību, nodrošinot iespēju saņemt transporta izdevumu kompensāciju.
3.2. Ietekme uz vidi:
Saistošo noteikumu izpilde neietekmē vidi.
3.3. Ietekme uz iedzīvotāju veselību:
Saistošo noteikumu izpilde neietekmē iedzīvotāju veselību.
3.4. Ietekme uz uzņēmējdarbības vidi pašvaldības teritorijā:
Saistošo noteikumu izpilde neietekmē uzņēmējdarbības vidi pašvaldības teritorijā.
3.5. Ietekme uz konkurenci:
Saistošo noteikumu izpilde neietekmē konkurenci.

	4. Ietekme uz administratīvajām procedūrām un to izmaksām
	4.1. Institūcija, kurā privātpersona var vērsties saistošo noteikumu piemērošanā:
Saistošo noteikumu piemērošanā personas var vērsties Kuldīgas novada pašvaldībā.
4.2. Galvenie procedūras posmi un privātpersonām veicamās darbības, ko paredz saistošo noteikumu projekts, tai skaitā akcentē, kā piedāvātais regulējums maina līdzšinējo kārtību:
Kompensācijas saņemšanai, pedagogam jāraksta saistošajos noteikumos paredzētais iesniegums un jāvēršas pie savas izglītības iestādes direktora/vadītāja. 
4.3. Paredzētās administratīvo procedūru izmaksas:
Ar Saistošajiem noteikumiem netiek paredzētas papildu administratīvo procedūru izmaksas.

	5. Ietekme uz pašvaldības funkcijām un cilvēkresursiem 
	5.1. Pašvaldību funkcijas, kuru izpildei tiek izstrādāti šie saistošie noteikumi:
Saistošie noteikumi nodrošina Pašvaldību likumā noteiktās autonomās funkcijas – gādāt par iedzīvotāju izglītību – izpildi.
5.2. Pašvaldības cilvēkresursi, kas tiks iesaistīti saistošo noteikumu īstenošanā (tostarp, vai tiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.): 
Saistošo noteikumu īstenošanu nodrošina esošo cilvēkresursu ietvaros.

	6. Informācija par izpildes nodrošināšanu 
	6.1. Saistošo noteikumu izpildē iesaistītās institūcijas, tai skaitā, vai paredzēta jaunu institūciju izveide, esošo likvidācija vai reorganizācija:
Saistošo noteikumu izpildei nav nepieciešama jaunu institūciju izveide.
6.2. Izpildes nodrošināšanai nepieciešamie resursi un to pamatotība: Papildu resursi nav nepieciešami.

	7. Prasību un izmaksu samērīgums pret ieguvumiem, ko sniedz mērķa sasniegšana 
	7.1. Vai saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai:
Ņemot vērā, ka pašvaldības autonomā funkcija ir  gādāt par iedzīvotāju izglītību un Izglītības likuma 17. panta trešās daļas 21.1 punktā noteikts, ka pedagogiem ir jākompensē transporta izdevumi, saistošie noteikumi ir piemēroti iecerētā mērķa sasniegšanas nodrošināšanai.
7.2. Samērīguma tests:
7.2.1. vai pašvaldības izraudzītie līdzekļi ir piemēroti leģitīmā mērķa sasniegšanai: ir piemēroti;
7.2.2. vai nav saudzējošāku līdzekļu leģitīmā mērķa sasniegšanai: līdzekļi ir atbilstoši mērķa sasniegšanai;
7.2.3. vai pašvaldības rīcība ir atbilstoša: ir atbilstoša.

	8. Izstrādes gaitā veiktās konsultācijas ar privātpersonām un institūcijām 
	8.1. Sabiedrības pārstāvji (tostarp biedrības, nodibinājumi, apvienības u.tml.), ar kuriem notikušas konsultācijas saistošo noteikumu izstrādes procesā: Kuldīgas novada izglītības iestāžu pedagogi ar iestāžu vadītāju starpniecību tika aicināti savos kolektīvos diskutēt un sniegt priekšlikumus par transporta kompensāciju pedagogiem. Izglītības komisija deva savus priekšlikumus kompensēt transporta izdevumus pedagogiem, pamatojoties uz attālumu no dzīves vietas līdz darba vietai.
8.2. Izmantotais sabiedrības līdzdalības veids (lai atspoguļotu, kā pašvaldības ir centusies sasniegt mērķgrupu, kā arī noskaidrot pēc iespējas plašākas sabiedrības viedokli): Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē www.kuldigasnovads.lv divas nedēļas no 11.08.2026.
8.3. Sabiedrības pārstāvju izteiktie priekšlikumi un iebildumi, norādot, kuri no tiem ņemti vērā: Nav saņemti.
8.4. Par saistošo noteikumu projektu saņemtie viedokļi pēc saistošo noteikumu projekta publicēšanas sabiedrības viedokļa noskaidrošanai, to apkopojums un izvērtējums (iesniedzēji, vērā ņemtie viedokļi, vērā neņemtie viedokļi, pamatojums): Nav saņemti.
8.5. No institūcijām saņemtie viedokļi un atzinumi, to apkopojums un izvērtējums (vērā ņemtie viedokļi, vērā neņemtie viedokļi, pamatojums) – gan tādi, kas saņemti, pamatojoties uz normatīvajos aktos noteiktu pienākumu, gan lūgti pēc pašvaldības iniciatīvas, gan sniegti pēc institūcijas iniciatīvas: Nav saņemti.
8.6. Informācija par cita veida saziņu un konsultācijām, ja tādas bijušas: Notikušas konsultācijas ar pašvaldības speciālistiem saistošo noteikumu izstrādes procesā.

